《何梅生以荔枝三百颗寄饷报诗四章 其四》
清代·陈曾寿

襄阳有耆旧，采桑逢佳客。坐之桑树底，曾不废采掇。

不知何所言，酬答朝至夕。古人足风味，难为不知说。

何当造君庐，晨露正可摘。饱啖三百颗，树下同列席。

清坐尽日影，两忘语与默。那能知许事，聊用自怡悦。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。